title: Rozhodnutie Rady 2005/365/SBZP zo 14. apríla 2005 o uzavretí Dohody medzi Európskou úniou a Bulharskou republikou o bezpečnostných postupoch pri výmene utajovaných skutočností

text:
               5.5.2005

               SK

               Úradný vestník Európskej únie

               L 118/52

         ROZHODNUTIE RADY 2005/365/SBZP
   zo 14. apríla 2005
   o uzavretí Dohody medzi Európskou úniou a Bulharskou republikou o bezpečnostných postupoch pri výmene utajovaných skutočností
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej články 24 a 38,
   so zreteľom na odporúčanie predsedníctva,
   keďže:

               (1)

               Na svojom zasadnutí 27. a 28. novembra 2003 sa Rada rozhodla poveriť predsedníctvo, ktorému pomáha GT/VS, aby v súlade s článkami 24 a 38 Zmluvy o Európskej únii začalo rokovania s určitými tretími štátmi s cieľom uzavrieť s každým z nich dohodu o bezpečnostných postupoch pri výmene utajovaných skutočností.

               (2)

               Predsedníctvo za pomoci GT/VS po tomto poverení začať rokovania dosiahlo dohodu s Bulharskou republikou o bezpečnostných postupoch pri výmene utajovaných skutočností.

               (3)

               Táto dohoda by sa mala schváliť,

         ROZHODLA TAKTO:
   Článok 1
   Dohoda medzi Európskou úniou a Bulharskou republikou o bezpečnostných postupoch pri výmene utajovaných skutočností sa týmto schvaľuje v mene Európskej únie.
   Text dohody tvorí prílohu tohto rozhodnutia.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 14. apríla 2005

            Za Radu

            predseda

         L. FRIEDEN

   PREKLAD
   DOHODA
   medzi Bulharskou Republikou a Európskou uniou o bezpečnostných postupoch pri výmene utajovaných skutočností
   BULHARSKÁ REPUBLIKA
   na jednej strane a
   EURÓPSKA ÚNIA, ďalej len EÚ, zastúpená predsedníctvom Rady Európskej únie,
   na strane druhej,
   ďalej len „strany“,
   BERÚC DO ÚVAHY, že Bulharská republika a EÚ majú rovnaké ciele posilniť vo všetkých smeroch svoju vlastnú bezpečnosť a poskytovať svojim občanom vysokú úroveň ochrany v oblasti bezpečnosti;
   BERÚC DO ÚVAHY, že Bulharská republika a EÚ súhlasia, aby medzi nimi prebiehali porady a rozvíjala sa spolupráca v otázkach spoločného záujmu týkajúceho sa bezpečnosti;
   BERÚC DO ÚVAHY, že v tomto kontexte preto existuje stála potreba výmeny utajovaných skutočností medzi Bulharskou republikou a EÚ;
   UZNÁVAJÚC, že pre úplné a účinné porady a spoluprácu môže byť nutný prístup k utajovaným skutočnostiam a materiálom Bulharskej republiky a EÚ, ako aj výmena utajovaných skutočností a súvisiacich materiálov medzi Bulharskou republikou a EÚ;
   S VEDOMÍM, že takýto prístup k utajovaným skutočnostiam a súvisiacim materiálom a ich výmena si vyžaduje náležité bezpečnostné opatrenia,
   SA DOHODLI TAKTO:
   Článok 1
   S cieľom splnenia cieľov posilňovania bezpečnosti každej zo strán vo všetkých smeroch sa táto dohoda uplatňuje na utajované skutočnosti alebo materiály v akejkoľvek forme poskytované alebo vymieňané medzi stranami.
   Článok 2
   Na účely tejto dohody utajovaná skutočnosť znamená akúkoľvek informáciu (t. j. poznatok, ktorý môže byť oznámený v akejkoľvek forme) alebo materiál, o ktorom je rozhodnuté, že si vyžaduje ochranu voči neoprávnenému sprístupneniu, a ktorý takto v bezpečnostnej klasifikácii označila niektorá strana tejto dohody (ďalej len „utajovaná skutočnosť“).
   Článok 3
   Na účely tejto dohody „EÚ“ znamená Radu Európskej únie (ďalej len „Rada“), generálneho tajomníka/vysokého splnomocnenca a Generálny sekretariát Rady a Komisiu Európskych spoločenstiev (ďalej len „Európska Komisia“).
   Článok 4
   Každá strana:

               a)

               ochraňuje a uchováva utajované skutočnosti, ktoré jej podľa tejto dohody poskytuje, alebo si s ňou vymieňa druhá strana;

               b)

               zabezpečuje, aby si poskytované alebo vymieňané utajované skutočnosti podliehajúce tejto dohode zachovali bezpečnostnú klasifikáciu, ktorú im pridelila poskytujúca strana. Prijímajúca strana ochraňuje a uchováva utajované skutočnosti v súlade s opatreniami ustanovenými v jej vlastných bezpečnostných predpisoch pre informácie alebo materiály s rovnocennou bezpečnostnou klasifikáciou, ako je uvedené v bezpečnostných opatreniach ustanovených podľa článkov 11 a 12;

               c)

               nepoužíva utajované skutočnosti v zmysle tejto dohody na iné účely ako tie, ktoré určil pôvodca a na ktoré sa skutočnosť poskytuje alebo vymieňa;

               d)

               bez predchádzajúceho súhlasu pôvodcu nesprístupní utajovanú skutočnosť v zmysle tejto dohody tretej strane, orgánu EÚ alebo subjektu, ktorý sa nespomína v článku 3.

         Článok 5
   1.   Utajovanú skutočnosť môže jedna strana („poskytujúca strana“) sprístupniť alebo uvoľniť druhej strane („prijímajúcej strane“) v súlade so zásadou kontroly pôvodcu.
   2.   Vo veci uvoľnenia iným príjemcom, ako sú strany tejto dohody, rozhoduje o sprístupnení alebo uvoľnení utajovanej skutočnosti prijímajúca strana na základe súhlasu poskytujúcej strany v súlade so zásadou kontroly pôvodcu tak, ako je ustanovené v jej bezpečnostných predpisoch.
   3.   Pri vykonávaní odsekov 1 a 2 nie je možné žiadne všeobecné uvoľnenie, pokiaľ si strany nezavedú a neschvália postupy týkajúce sa určitých kategórií informácií a zodpovedajúce ich operačným požiadavkám.
   Článok 6
   Každá strana a jej subjekty definované v článku 3 majú bezpečnostnú organizáciu a bezpečnostné programy založené na takých základných zásadách a minimálnych bezpečnostných normách, ktoré sa zavedú do bezpečnostných systémov strán, zriadených podľa článkov 11 a 12, s cieľom zabezpečiť, aby sa na utajované skutočnosti podliehajúce tejto dohode uplatňovala rovnaká úroveň ochrany.
   Článok 7
   1.   Strany zabezpečia, aby všetky osoby, ktoré pri vykonávaní svojich služobných povinností potrebujú mať prístup k utajovaným skutočnostiam poskytovaným alebo vymieňaným podľa tejto dohody, alebo osoby, ktorých povinnosti či funkcie môžu umožňovať takýto prístup, boli náležite bezpečnostne preverené predtým, ako im bude udelený prístup k takýmto informáciám.
   2.   Vypracujú sa postupy bezpečnostnej previerky s cieľom určiť, či jednotlivec môže mať prístup k utajovaným skutočnostiam, zohľadňujúc jeho lojalitu, dôveryhodnosť a spoľahlivosť.
   Článok 8
   Strany si poskytujú vzájomnú pomoc ohľadne bezpečnosti utajovaných skutočností podliehajúcich tejto dohode a záležitostí spoločného bezpečnostného záujmu. Orgány definované v článku 11 vykonávajú vzájomné bezpečnostné porady a kontroly s cieľom zhodnotiť účinnosť bezpečnostných opatrení, ktoré vypracujú v rámci svojej príslušnej zodpovednosti podľa článkov 11 a 12.
   Článok 9

               1.

                           a)

                           Pokiaľ ide o Bulharskú republiku:
                           všetka korešpondencia sa adresuje prostredníctvom Misie Bulharskej republiky pri Európskej únii na tejto adrese:

                                       Mission of the Republic of Bulgaria to the European Union

                                       Registry Officer

                                       Rue d’Arlon, 108

                                       B-1040 Brussels

                                 ministerstvu zahraničných vecí, ktoré zasiela všetky potrebné informácie centrálnej spisovej službe na Štátnej komisii pre bezpečnosť informácií na účely registrácie.

                           b)

                           Pokiaľ ide o EÚ:
                           všetka korešpondencia sa zasiela Rade na túto adresu:

                                       Council of the European Union

                                       Chief Registry Officer

                                       Rue de la Loi/Wetstraat, 175

                                       B-1048 Brussels

                                 .

         Vedúci spisovej služby Rady zasiela všetku korešpondenciu členským štátom a Európskej komisii, pokiaľ odsek 2 neustanovuje inak.
   2.   Výnimočne môže byť z operačných dôvodov korešpondencia jednej strany, ktorá je prístupná iba určitým príslušným úradníkom, orgánom alebo službám tejto strany, adresovaná a prístupná len určitým príslušným úradníkom, orgánom alebo službám druhej strany jednoznačne určených za príjemcov, pričom sa zohľadní ich právomoc a dodrží sa zásada „vedieť len to potrebné“. Pokiaľ ide o Európsku úniu, táto korešpondencia sa zasiela prostredníctvom vedúceho spisovej služby Rady.
   Článok 10
   Štátna Komisia Bulharskej republiky pre bezpečnosť informácií, generálny tajomník Rady a generálny tajomník Európskej komisie dozerajú na vykonávanie tejto dohody.
   Článok 11
   S cieľom vykonávania tejto dohody:

               1.

               Štátna Komisia Bulharskej republiky pre bezpečnosť informácií, konajúca v mene vlády Bulharskej republiky a na základe jej právomoci, zodpovedá za vývoj bezpečnostných opatrení na ochranu a uchovávanie utajovaných skutočností, ktoré sa poskytujú Bulharskej republike podľa tejto dohody.

               2.

               Generálny sekretariát Bezpečnostného úradu Rady (ďalej len „Bezpečnostný úrad GSR“) pod vedením a v mene generálneho tajomníka Rady, konajúci v mene Rady a na základe jej právomoci, zodpovedá za vývoj bezpečnostných opatrení na ochranu a uchovávanie utajovaných skutočností, ktoré sa poskytujú EÚ podľa tejto dohody.

               3.

               Bezpečnostné riaditeľstvo Európskej komisie, konajúce v mene Európskej komisie a na základe jej právomoci, zodpovedá za vývoj bezpečnostných opatrení na ochranu utajovaných skutočností poskytovaných alebo vymieňaných podľa tejto dohody v rámci Európskej komisie a jej priestorov.

         Článok 12
   Bezpečnostné opatrenia, ktoré majú byť vypracované podľa článku 11 po dohode medzi tromi danými úradmi, zavedú normy pre vzájomnú bezpečnostnú ochranu utajovaných skutočností podliehajúcich tejto dohode. V prípade EÚ podliehajú tieto normy schváleniu bezpečnostným výborom Rady.
   Článok 13
   Orgány definované v článku 11 stanovujú postupy, podľa ktorých sa má postupovať v prípade preukázaného ohrozenia utajovaných skutočností podliehajúcich tejto dohode alebo v prípade podozrenia, že k takémuto ohrozeniu došlo.
   Článok 14
   Pred poskytovaním utajovanej skutočnosti v zmysle tejto dohody medzi stranami, zodpovedné bezpečnostné orgány definované v článku 11 musia súhlasiť, že prijímajúca strana je schopná chrániť a uchovávať informácie podliehajúce tejto dohode spôsobom zlučiteľným s opatreniami, ktoré sa majú ustanoviť podľa článkov 11 a 12.
   Článok 15
   Táto dohoda nijakým spôsobom nezabraňuje stranám uzavrieť iné dohody týkajúce sa poskytovania alebo výmeny utajovaných skutočností podliehajúcich tejto dohode za predpokladu, že nie sú v rozpore s ustanoveniami tejto dohody.
   Článok 16
   Všetky rozdiely medzi EÚ a Bulharskou republikou vyplývajúce z výkladu alebo uplatňovania tejto dohody sa riešia rokovaním medzi stranami.
   Článok 17
   1.   Táto dohoda nadobúda platnosť prvým dňom prvého mesiaca po tom, ako sa strany navzájom informovali, že ukončili vnútorné postupy potrebné na tento účel.
   2.   Táto dohoda sa môže na žiadosť ktorejkoľvek strany prehodnotiť, aby sa zvážili prípadné zmeny a doplnenia.
   3.   Každá zmena a doplnenie k tejto dohode sa vykoná iba písomne a po vzájomnej dohode strán. Účinnosť nadobúda po vzájomnom informovaní, ako je uvedené v odseku 1.
   Článok 18
   Túto dohodu môže jedna strana vypovedať písomným oznámením o vypovedaní, ktoré odovzdá druhej strane. Takéto vypovedanie nadobúda účinnosť šesť mesiacov po doručení oznámenia druhej strane, ale neovplyvní už dohodnuté záväzky podľa ustanovení tejto dohody. Najmä všetky utajované skutočnosti poskytované alebo vymieňané podľa tejto dohody budú aj naďalej ochraňované v súlade s ustanoveniami uvedenými v tejto dohode.
   NA DÔKAZ TOHO dolupodpísaní, náležite splnomocnení, podpísali túto dohodu.

      V Bruseli 25. apríla 2005, v dvoch pôvodných vyhotoveniach, každé v anglickom jazyku.

            Za Bulharskú republiku

            Za Európsku úniu


title: Rozhodnutie Rady zo 17. decembra 1999 o podpise Memoranda o porozumení medzi Európskym spoločenstvom a vládou Vietnamu, ktoré sa týka predchádzania podvodom pri obchodovaní s obuvou a schválenia jeho predbežného uplatňovania v mene spoločenstva

text:
Dôležité právne oznámenie

|

32000D0001

Úradný vestník L 001 , 04/01/2000 S. 0012 - 0012

		Rozhodnutie Radyzo 17. decembra 1999o podpise Memoranda o porozumení medzi Európskym spoločenstvom a vládou Vietnamu, ktoré sa týka predchádzania podvodom pri obchodovaní s obuvou a schválenia jeho predbežného uplatňovania v mene spoločenstva(2000/1/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133,so zreteľom na návrh Komisie,keďže:(1) Komisia dohodla v mene Európskeho spoločenstva Memorandum o porozumení medzi Európskym spoločenstvom a vládou Vietnamu týkajúce sa predchádzania podvodom pri obchodovaní s obuvou.(2) Memorandum o porozumení bolo parafované 4. augusta 1999.(3) Memorandum o porozumení by sa malo podpísať v mene spoločenstva.(4) Memorandum o porozumení by sa malo predbežne a obojstranne uplatňovať od 1. januára 2000 do ukončenia príslušných postupov potrebných na jeho uzatvorenie,ROZHODLA TAKTO:Článok 1Memorandum o porozumení medzi Európskym spoločenstvom a vládou Vietnamu týkajúce sa predchádzania podvodom pri obchodovaní s obuvou podlieha v prípade jeho uzatvorenia podpisu v mene spoločenstva.Článok 2Predseda Rady sa týmto splnomocňuje určiť osoby oprávnené podpísať memorandum o porozumení v mene spoločenstva.Text memoranda o porozumení tvorí prílohu k tomuto rozhodnutia.Článok 3Memorandum o porozumení sa predbežne a obojstranne uplatňuje od 1. januára 2000 [1].V Bruseli 17. decembra 1999Za RadupredsedaK. HemilÄ[1] Komisia uverejní dátum, od ktorého sa bude Memorandum o porozumení podľa tohto článku uplatňovať, v Úradnom vestníku Európskych spoločenstiev.--------------------------------------------------


title: 2011/576/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Európskej chemickej agentúry za rozpočtový rok 2009

text:
               27.9.2011

               SK

               Úradný vestník Európskej únie

               L 250/150

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Európskej chemickej agentúry za rozpočtový rok 2009
   (2011/576/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej chemickej agentúry za rozpočtový rok 2009,
   so zreteľom na správu Dvora audítorov o overení konečnej ročnej účtovnej závierky Európskej chemickej agentúry za rozpočtový rok 2009 spolu s odpoveďami agentúry (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1907/2006 (3), ktorým sa zriaďuje Európska chemická agentúra, a najmä na jeho článok 97,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0127/2011),

               1.

               udeľuje výkonnému riaditeľovi Európskej chemickej agentúry absolutórium za plnenie rozpočtu agentúry za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej chemickej agentúry Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 34.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 396, 30.12.2006, s. 1.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/151

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej chemickej agentúry za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Európskej chemickej agentúry za rozpočtový rok 2009,
   so zreteľom na správu Dvora audítorov o overení konečnej ročnej účtovnej závierky Európskej chemickej agentúry za rozpočtový rok 2009 spolu s odpoveďami agentúry (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 1907/2006 (3), ktorým sa zriaďuje Európska chemická agentúra, a najmä na jeho článok 97,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0127/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže rok 2009 bol druhým rokom činnosti Európskej chemickej agentúry;

               C.

               keďže 5. mája 2010 Európsky parlament udelil výkonnému riaditeľovi agentúry absolutórium za plnenie rozpočtu agentúry za rozpočtový rok 2008 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           upozornil, že Dvor audítorov zdôraznil oneskorenia v operačných činnostiach spôsobené ťažkosťami pri implementácii IT systému a nedostatkom kvalifikovaných zamestnancov,

                           —

                           vyjadril spokojnosť s prvým úspešným rokom činnosti agentúry, pričom za jej rozpočtové hospodárenie bola v roku 2007 zodpovedná Komisia (GR pre podnikanie a priemysel);

               D.

               keďže rozpočet agentúry na rok 2009 predstavoval 70 400 000 EUR, čo je nárast o 6 % oproti rozpočtovému roku 2008,

               1.

               konštatuje, že v roku 2008 bola agentúra financovaná z dotácie Spoločenstva vo výške 62 200 000 EUR v súlade s článkom 185 nariadenia o rozpočtových pravidlách a z menšej časti z poplatkov, ktoré platí priemysel za registráciu chemických látok v súlade s nariadením REACH [nariadenie (ES) č. 1907/2006];

               2.

               zdôrazňuje skutočnosť, že príjmy agentúry v roku 2009 pochádzali najmä z ročnej dotácie zo všeobecného rozpočtu Európskej únie, ktorá sa zvýšila o 4 000 000 EUR v porovnaní s rokom 2008 (62 600 000 EUR), a z prostriedkov prijatých vo forme poplatkov vo výške 2 200 000 EUR; konštatuje, že príjem z poplatkov na základe REACH pochádza od podnikov, na ktoré sa vzťahuje povinnosť registrácie a oznamovania podľa nariadenia o REACH;

               3.

               poznamenáva, že zvýšenie v hlave 3 – Prevádzkové výdavky súvisí najmä s rastom nákladov na vývoj softvéru, keďže boli potrebné značné investície do skvalitnenia architektúry systému IT pre REACH a do ďalšieho vývoja komplexného nástroja na hodnotenie chemickej bezpečnosti a podávanie správ o chemickej bezpečnosti;

               4.

               v tejto súvislosti berie na vedomie, že agentúra preniesla do ďalšieho roka 29 % celkových rozpočtových prostriedkov (20 000 000 EUR) vzhľadom na uzatváranie zmlúv o veľkých projektoch súvisiacich s prípravou na prvý termín registrácie, ktoré sa neuzavreli do konca roka 2009; odporúča znížiť podiel prenosov rozpočtových prostriedkov v záujme dodržiavania zásady ročnej platnosti rozpočtu;

      Výkonnosť

               5.

               blahoželá agentúre k tomu, že v tabuľke, ktorá je prílohou k správe Dvora audítorov za rok 2009, vypracovala porovnanie činností uskutočnených v priebehu rokov 2009 a 2008 s cieľom umožniť orgánu udeľujúcemu absolutórium uskutočniť lepšie medziročné zhodnotenie jeho výkonnosti; konštatuje, že agentúra zvýšila počet dokončených dokumentov v súvislosti s registráciami (500 v roku 2009 a 70 v roku 2008) a počet žiadostí (1 000 v roku 2009 a 250 v roku 2008); okrem toho konštatuje zvýšenie počtu dokončených kontrol zhody (14 v roku 2009 a 1 v roku 2008) a počtu návrhov na harmonizovanú klasifikáciu a označovanie (30 v roku 2009 a 14 v roku 2008);

               6.

               vyjadruje spokojnosť s druhým úspešným rokom činnosti agentúry, pričom za jej rozpočtové hospodárenie bola v roku 2007 zodpovedná Komisia (GR pre podnikanie a priemysel); zdôrazňuje najmä, že agentúra bola zriadená hladko a relatívne rýchlo v dôsledku účinnej podpory zo strany jej materského GR, výmeny skúseností s inými podobnými agentúrami a poskytnutia silnej podpory zo strany hostiteľskej krajiny;

               7.

               víta iniciatívy agentúry na zlepšenie orientácie na zákazníka a postupov spätnej väzby; vyjadruje uznanie agentúre za to, že v roku 2009 uskutočnila prieskum medzi zainteresovanými stranami, a za to, že rozšírila podporné aktivity pre odvetvie (napríklad službu telefonického poradenstva pre hlavných registrujúcich, semináre, stretnutia v rámci siete a konzultácie pre verejnosť);

               8.

               žiada Dvor audítorov, aby vykonal audity výkonnosti agentúry;

      Prenesené rozpočtové prostriedky

               9.

               vyzýva agentúru, aby ďalej rozvíjala plánovanie a monitorovanie činností v oblasti obstarávania a plnenia rozpočtu, a to s cieľom ďalšieho zníženia objemu prenesených rozpočtových prostriedkov; konštatuje, že Dvor audítorov zaznamenal prenesenie rozpočtových prostriedkov v objeme 20 000 000 EUR (29 % rozpočtových prostriedkov) do rozpočtového roku 2010, z ktorých približne 88 % zodpovedá zatiaľ neuskutočneným činnostiam (alebo v niektorých prípadoch tovarom, ktoré neboli dodané) ku koncu roka; ďalej konštatuje, že 5 % rozpočtových prostriedkov (3 000 000 EUR) bolo zrušených;

               10.

               napriek tomu víta odhodlanie agentúry znížiť prenos viazaných rozpočtových prostriedkov v roku 2010 na menej ako 20 % a obmedziť zrušené rozpočtové prostriedky na podstatne nižšiu úroveň než v roku 2008; vyzýva preto agentúru, aby informovala orgán udeľujúci absolutórium o vývoji v tejto súvislosti;

      Ľudské zdroje

               11.

               konštatuje, že celkový počet pracovných miest v pláne pracovných miest sa v porovnaní s rokom 2008 zvýšil o 47 %; víta skutočnosť, že agentúra splnila plán pracovných miest do konca roku na 90 %; pripomína však, že je dôležité, aby agentúra naďalej monitorovala plnenie svojho rozpočtu a plánu prijímania zamestnancov;

      Vnútorný audit

               12.

               blahoželá agentúre k zriadeniu služby vnútorného auditu (Internal Audit Capability – IAC), ktorej úlohou je vykonávať vnútorné audity a poskytovať výkonnému riaditeľovi poradenstvo o riadení rizika a systémoch kontroly vydávaním nezávislých stanovísk a odporúčaní;

               13.

               uznáva, že útvar pre vnútorný audit (IAS) predložil konečný plán strategického auditu na roky 2010 – 2012 1. decembra 2009 (tri roky priebežne a každoročne aktualizované); vyzýva preto výkonného riaditeľa agentúry, aby informoval orgán udeľujúci absolutórium o obsahu tohto plánu auditu;

               14.

               vyzýva agentúru, aby informovala orgán udeľujúci absolutórium o opatreniach prijatých na zlepšenie systému kontroly posilnením finančných tokov, pracovných tokov, auditov, akčných plánov a hodnotení rizík;

               15.

               podnecuje agentúru, aby účinne zabezpečila:

                           —

                           dostupnosť všetkých prvkov potrebných na rozhodovanie o financovaní (t. j. štandardné formáty pracovného programu a finančných rozhodnutí),

                           —

                           riadne vymedzenie a šírenie potrebných informácií na každej úrovni,

                           —

                           uvádzanie všetkých zdrojov, ktoré sú k dispozícii prostredníctvom rozpočtu, v pracovnom programe,

                           —

                           dokončenie a aktualizáciu dokumentácie finančných postupov a kontrolných zoznamov;

               16.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (6) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 34.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 396, 30.12.2006, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 252, 25.9.2010, s. 146.

      (6)  Prijaté texty, P7_TA(2011)0163 (pozri stranu 269 tohto úradného vestníka).


title: Rozhodnutie Rady z 29. apríla 1999 o uzatvorení dohody, ktorou sa mení a dopĺňa Dohoda o vedecko-technickej spolupráci medzi Európskym spoločenstvom a Austráliou

text:
Dôležité právne oznámenie

|

31999D0510

Úradný vestník L 195 , 28/07/1999 S. 0031 - 0031

		Rozhodnutie Radyz 29. apríla 1999o uzatvorení dohody, ktorou sa mení a dopĺňa Dohoda o vedecko-technickej spolupráci medzi Európskym spoločenstvom a Austráliou(1999/510/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 130m, v súvislosti s jej prvou vetou článku 228 ods. 2 a prvým pododsekom článku 228 ods. 3,so zreteľom na návrh Komisie,so zreteľom na stanovisko Európskeho parlamentu [1],(1) keďže rozhodnutím z 27. júna 1994 [2] Rada schválila uzavretie Dohody o vedecko-technickej spolupráci medzi Európskym spoločenstvom a Austráliou;(2) keďže rozhodnutím z 24. septembra 1998 Rada splnomocnila Komisiu na rokovanie a zmenách a doplneniach uvedenej dohody a to v oblastiach spolupráce uvedených v článku 4 dohody a v súlade s postupom uvedeným v článku 11 ods. 2 dohody(3) keďže rozhodnutím z 29. marca 1999 Rada schválila podpísanie pozmeňujúcej dohody;(4) keďže pozmeňujúca dohoda by mala byť schválená,ROZHODLA TAKTO:Článok 1Týmto sa schvaľuje Dohoda, ktorou sa mení a dopĺňa Dohoda o vedecko-technickej spolupráci medzi Európskym spoločenstvom a AustráliouText pozmeňujúcej dohody je pripojený k tomuto rozhodnutiu.Článok 2Podľa článku 11 Dohody o vedecko-technickej spolupráci medzi Európskym spoločenstvom a Austráliou predseda Rady oznámi, že schvaľovacie postupy pripojenej pozmeňujúcej dohody boli zo strany spoločenstva ukončené.V Luxemburgu 29. apríla 1999Za RadupredsedaW. Müller[1] Stanovisko zo 14. apríla 1999(ešte nebolo uverejnené v Úradnom vestníku Európskych spoločenstiev).[2] Ú. v. ES L 188, 22.7.1994, s. 17.--------------------------------------------------


title: Rozhodnutie Politického a bezpečnostného výboru (SZBP) 2015/955 z 16. júna 2015 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia EUTM MALI/3/2014 (EUTM MALI/2/2015)

text:
               20.6.2015

               SK

               Úradný vestník Európskej únie

               L 156/20

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/955
   z 16. júna 2015
   o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia EUTM MALI/3/2014 (EUTM MALI/2/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na tretí odsek jej článku 38,
   so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 5,
   keďže:

               (1)

               Podľa článku 5 ods. 1 rozhodnutia 2013/34/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického usmerňovania misie EUTM Mali vrátane rozhodnutí o vymenovaní následných veliteľov misie EÚ.

               (2)

               PBV prijal 9. októbra 2014 rozhodnutie EUTM MALI/3/2014 (2), ktorým bol brigádny generál Alfonso GARCÍA-VAQUERO PRADAL vymenovaný za veliteľa misie EÚ pre EUTM Mali.

               (3)

               Nemecko 17. marca 2015 navrhlo, aby bol za nového veliteľa misie EÚ pre EUTM Mali vymenovaný brigádny generál Franz Xaver PFRENGLE, ktorý by vo funkcii nahradil brigádneho generála Alfonsa GARCÍU-VAQUERA PRADALA.

               (4)

               Vojenský výbor EÚ tento návrh podporil.

               (5)

               Rozhodnutie EUTM MALI/3/2014 by sa preto malo zrušiť.

               (6)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   Brigádny generál Franz Xaver PFRENGLE sa týmto vymenúva za veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM MALI) od 28. júla 2015.
   Článok 2
   Rozhodnutie EUTM MALI/3/2014 sa týmto zrušuje.
   Článok 3
   Toto rozhodnutie nadobúda účinnosť 28. júla 2015.

      V Bruseli 16. júna 2015

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 14, 18.1.2013, s. 19.

      (2)  Rozhodnutie Politického a bezpečnostného výboru EUTM MALI/3/2014 z 9. októbra 2014 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM MALI) (Ú. v. EÚ L 300, 18.10.2014, s. 49).


title: Rozhodnutie Rady z 27. júna 1985, ktoré sa týka dodatku prílohy IV k Dohovoru o ochrane Rýna pred chemickým znečisťovaním, pokiaľ ide o kadmium

text:
Dôležité právne oznámenie

|

31985D0336

Úradný vestník L 175 , 05/07/1985 S. 0036 - 0039 Fínske špeciálne vydanie: Kapitola 11 Zväzok 11 S. 0221  Španielske špeciálne vydanie: Kapitola 15 Zväzok 6 S. 0005  Švédske špeciálne vydanie: Kapitola 11 Zväzok 11 S. 0221  Portugalské špeciálne vydanie Kapitola 15 Zväzok 6 S. 0005

		Rozhodnutie Radyz 27. júna 1985,ktoré sa týka dodatku prílohy IV k Dohovoru o ochrane Rýna pred chemickým znečisťovaním, pokiaľ ide o kadmium(85/336/EEC)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva, najmä na jej článok 235,so zreteľom na návrh Komisie [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru,keďže spoločenstvo rozhodnutím Rady 77/586/EHS z 25. júla 1977 [3] schválilo Dohovor o ochrane Rýna pred chemickým znečisťovaním, ďalej len "chemický dohovor" a dodatkovú dohodu k dohode týkajúcej sa Medzinárodnej komisie pre ochranu Rýna pred znečisťovaním (ďalej len "medzinárodná Komisia") podpísanej v Berne 29. apríla 1963;keďže podľa článku 5 chemického dohovoru medzinárodná Komisia navrhuje formou zmien a doplnkov prílohy IV k chemickému dohovoru limitné hodnoty pre vypúšťanie určitých látok do povrchových vôd povodia Rýna; keďže podľa článku 14 chemického dohovoru je pre nadobudnutie účinnosti týchto zmien a doplnení potrebné ich jednomyseľné prijatie zmluvnými stranami;keďže medzinárodná Komisia stanovila limitné hodnoty pre kadmium vo forme návrhu určeného na doplnenie prílohy IV k chemickému dohovoru;keďže smernica 83/513/EHS [4] stanovuje limitné hodnoty pre vypúšťanie kadmia do vodného prostredia spoločenstva; keďže tieto limitné hodnoty sú zhodné s limitnými hodnotami stanovenými v návrhu medzinárodnej komisie;keďže je potrebné, aby spoločenstvo ako zmluvná strana chemického dohovoru prijalo uvedený návrh,ROZHODLA TAKTO:Článok 1Týmto sa v mene Európskeho hospodárskeho spoločenstva prijíma návrh Medzinárodnej komisie pre ochranu Rýna pred znečisťovaním určený na doplnenie prílohy IV k Dohovoru o ochrane Rýna pred chemickým znečisťovaním, pokiaľ ide o kadmium.Znenie návrhu je pripojené k tomuto rozhodnutiu.Článok 2Predseda Rady v súlade s postupmi ustanovenými chemickým dohovorom oznámi vláde Švajčiarskej konfederácie prijatie návrhu uvedeného v článku 1.V Luxemburgu 27. júna 1985Za RadupredsedaA. Biondi[1] Ú. v. ES C 16, 17.1.1985, s. 7.[2] Ú. v. ES C 94, 15.4.1985, s. 131.[3] Ú. v. ES L 240, 19.9.1977, s. 35.[4] Ú. v. ES L 291, 24.10.1983, s. 1.--------------------------------------------------


title: Rozhodnutie Rady (EÚ) 2016/381 zo 14. marca 2016 o pozícii, ktorá sa má prijať v mene Európskej únie vo výbore pre štátnu prístavnú kontrolu Parížskeho memoranda o porozumení o štátnej prístavnej kontrole

text:
               17.3.2016

               SK

               Úradný vestník Európskej únie

               L 72/53

         ROZHODNUTIE RADY (EÚ) 2016/381
   zo 14. marca 2016
   o pozícii, ktorá sa má prijať v mene Európskej únie vo výbore pre štátnu prístavnú kontrolu Parížskeho memoranda o porozumení o štátnej prístavnej kontrole
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 a článok 218 ods. 9,
   so zreteľom na návrh Európskej komisie,
   keďže:

               (1)

               Námornú bezpečnosť, ochranu námornej dopravy, prevenciu znečistenia a životné a pracovné podmienky na lodiach možno účinne zlepšiť výrazným znížením počtu lodí, ktoré nespĺňajú normy, vo vodách, na ktoré sa vzťahuje právomoc členských štátov, ak sa budú prísne uplatňovať príslušné dohovory, medzinárodné kódexy a rezolúcie.

               (2)

               Kým zodpovednosť za monitorovanie toho, či loď spĺňa medzinárodné normy bezpečnosti, ochrany, prevencie znečistenia a životných a pracovných podmienok na lodiach, má v prvom rade vlajkový štát, zodpovednosť za udržiavanie stavu lodi a jej vybavenia v súlade s požiadavkami dohovorov, ktoré sa na túto loď vzťahujú, má po prehliadke lodná spoločnosť. Viaceré vlajkové štáty však vykazujú vážne nedostatky pri vykonávaní a presadzovaní týchto medzinárodných noriem.

               (3)

               Preto by mali monitorovanie dodržiavania medzinárodných noriem bezpečnosti, ochrany, prevencie znečistenia a životných a pracovných podmienok na lodiach ako druhú obrannú líniu proti námornej doprave, ktorá nespĺňa normy, zabezpečovať aj prístavné štáty, pričom je potrebné mať na pamäti, že inšpekcia štátnej prístavnej kontroly nie je prehliadka a že formuláre, ktoré súvisia s inšpekciou, nie sú osvedčenia o spôsobilosti plavidla na námornú plavbu. Harmonizovanou koncepciou účinného presadzovania týchto medzinárodných noriem pobrežnými členskými štátmi Únie, pokiaľ ide o lode plaviace sa vo vodách, ktoré patria pod ich právomoc, a používajúce ich prístavy, by sa malo dať zabrániť narušeniu hospodárskej súťaže.

               (4)

               V smernici Európskeho parlamentu a Rady 2009/16/ES (1) sa stanovuje systém štátnej prístavnej kontroly Únie, pričom sa nanovo formulujú a posilňujú predchádzajúce právne predpisy Únie v tejto oblasti účinné od roku 1995. Tento systém Únie sa zakladá na existujúcich štruktúrach vyplývajúcich z Parížskeho memoranda o porozumení o štátnej prístavnej kontrole (ďalej len „Parížske MoP“), ktoré bolo podpísané 26. januára 1982 v Paríži.

               (5)

               Pokiaľ ide o členské štáty Únie, smernicou 2009/16/ES sa určité postupy, nástroje a činnosti Parížskeho MoP účinne začleňujú do rozsahu pôsobnosti práva Únie. Na základe uvedenej smernice sa určité rozhodnutia, ktoré prijíma vhodný príslušný orgán Parížskeho MoP, stávajú pre členské štáty Únie záväznými.

               (6)

               Výbor pre štátnu prístavnú kontrolu (Port State Control Committee – ďalej len „PSCC“) Parížskeho MoP zasadá každý rok a počas rokovaní prijíma rozhodnutia o určitých otázkach, ktoré majú právne účinky.

               (7)

               Podľa článku 218 ods. 9 Zmluvy o fungovaní Európskej únie (ZFEÚ) pozícia, ktorá sa má prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami, sa musí prijímať rozhodnutím Rady, a to na návrh Komisie.

               (8)

               Keďže vzhľadom na vnútorné pravidlá Parížskeho MoP je zložité včas stanoviť pozíciu, ktorá sa má prijať v mene Únie v súlade s článkom 218 ods. 9 ZFEÚ pre každé jednotlivé zasadnutie PSCC, je v takomto prípade vhodnejšie stanovovať takúto pozíciu na viacročnom základe, pričom jej súčasťou sú orientačné zásady a usmernenia, ako aj rámec na jej každoročné upresnenie. Zároveň sa väčšina tém, o ktorých sa rokuje na jednotlivých zasadnutiach PSCC, týka záležitostí štátnej prístavnej kontroly a je vo všeobecnosti zahrnutá do jediného právneho aktu Únie, konkrétne smernice 2009/16/ES. V takomto osobitnom kontexte Parížskeho MoP je preto možné stanoviť všeobecnú pozíciu, ktorá sa má prijať v mene Únie, pre viacero takýchto zasadnutí.

               (9)

               Únia nie je zmluvnou stranou Parížskeho MoP. Preto je nevyhnutné, aby Rada oprávnila členské štáty na konanie v súlade s pozíciou, ktorá sa má prijať v mene Únie, a na vyjadrenie ich súhlasu s tým, že budú rozhodnutiami PSCC viazané.

               (10)

               Ukázalo sa, že súčasná metóda vypracúvania bieleho, sivého a čierneho zoznamu vlajkových štátov má neprimerané a nezamýšľané následky pre vlajkové štáty s malými flotilami. Na druhej strane je pokrok pri vypracúvaní alternatívnej metódy výpočtu pomalý. Preto je dôležité urýchlene vyvinúť alternatívnu metódu s cieľom zabezpečiť spravodlivosť.

               (11)

               Technické diskusie a spolupráca s tretími krajinami, ktoré sú členmi Parížskeho MoP, v rámci PSCC sú veľmi dôležitými nástrojmi na zabezpečenie účinnosti a dobrého fungovania Parížskeho MoP.

               (12)

               Toto rozhodnutie by sa malo vzťahovať na obdobie rokov 2016 – 2019,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie na výročnom zasadnutí PSCC Parížskeho MoP v prípade, že sa tento orgán vyzve, aby prijal rozhodnutia s právnymi účinkami, je uvedená v prílohe I.
   Článok 2
   Každoročné upresnenie pozície, ktorá sa má prijať v mene Únie na výročnom zasadnutí PSCC Parížskeho MoP, sa uskutočňuje v súlade s prílohou II.
   Článok 3
   Konajúc spoločne v záujme Únie, členské štáty, ktoré sú viazané Parížskym MoP, konajú v súlade s pozíciou, ktorá sa má prijať v mene Únie, uvedenou v článku 1.
   Článok 4
   Toto rozhodnutie nadobúda účinnosť 1. apríla 2016.
   Platí do 31. decembra 2019.

      V Bruseli 14. marca 2016

            Za Radu

            predseda

         M.H.P. VAN DAM

      (1)  Smernica Európskeho parlamentu a Rady 2009/16/ES z 23. apríla 2009 o štátnej prístavnej kontrole (Ú. v. EÚ L 131, 28.5.2009, s. 57).

      PRÍLOHA I

         POZÍCIA, KTORÁ SA MÁ PRIJAŤ V MENE ÚNIE VO VÝBORE PRE ŠTÁTNU PRÍSTAVNÚ KONTROLU PARÍŽSKEHO MEMORANDA O POROZUMENÍ O ŠTÁTNEJ PRÍSTAVNEJ KONTROLE

         Orientačné zásady

      Konajúc spoločne v záujme Únie, členské štáty, ktoré sú viazané Parížskym MoP, v PSCC Parížskeho MoP:

                  a)

                  konajú v súlade s cieľmi smernice 2009/16/ES, konkrétne s cieľom zlepšiť námornú bezpečnosť, ochranu námornej dopravy, prevenciu znečistenia a životné a pracovné podmienky na lodiach výrazným znížením počtu lodí, ktoré nespĺňajú normy, prísnym uplatňovaním príslušných dohovorov, medzinárodných kódexov a rezolúcií;

                  b)

                  podporujú harmonizovaný prístup členov Parížskeho MoP k účinnému presadzovaniu medzinárodných noriem, pokiaľ ide o lode plaviace sa vo vodách, ktoré patria pod ich právomoc, a používajúce ich prístavy;

                  c)

                  spolupracujú s Parížskym MoP s cieľom vybudovať komplexný systém inšpekcií a dosiahnuť spravodlivé rozdeľovanie záťaže, ktorú inšpekcie predstavujú, predovšetkým tým, že prijímajú ročný inšpekčný záväzok určený podľa dohodnutej metodiky stanovenej v prílohe 11 k Parížskemu MoP;

                  d)

                  vyvíjajú v rámci Parížskeho MoP úsilie o to, aby si zachovali vhodné príslušné orgány, v ktorých bude zabezpečený potrebný počet pracovníkov, najmä kvalifikovaných inšpektorov, pre potreby inšpekcie lodí, napríklad prostredníctvom náboru;

                  e)

                  zabezpečujú, aby opatrenia prijaté v Parížskom MoP boli v súlade s medzinárodným právom, a predovšetkým s príslušnými dohovormi, medzinárodnými kódexmi a rezolúciami o námornej bezpečnosti, ochrane námornej dopravy, prevencii znečistenia a životných a pracovných podmienkach na lodiach;

                  f)

                  podporujú vypracúvanie spoločných prístupov s inými orgánmi vykonávajúcimi štátnu prístavnú kontrolu;

                  g)

                  zabezpečujú jednotnosť s inými politikami Únie predovšetkým v oblasti vonkajších vzťahov, bezpečnosti, životného prostredia a ďalších oblastiach.

         Usmernenia

      Konajúc spoločne v záujme Únie, členské štáty, ktoré sú viazané Parížskym MoP, vyvíjajú úsilie na podporu týchto opatrení Parížskeho MoP:

                  A.

                  na zabezpečenie bezproblémového každoročného fungovania systému štátnej prístavnej kontroly Únie v súlade so smernicou 2009/16/ES – prijatie:

                              1.

                              týchto prvkov rizikového profilu lodí používaných na vytipovanie plavidiel, ktoré majú prejsť inšpekciou:

                                          a)

                                          biely, sivý a čierny zoznam vlajkových štátov v súlade so vzorcom, ktorý vypracovalo Parížske MoP a ktorý je uvedený v prílohe k nariadeniu Komisie (EÚ) č. 801/2010 (1);

                                          b)

                                          výkonnostný zoznam uznaných organizácií podľa metodiky, ktorú prijal PSCC na svojom 37. zasadnutí v máji 2004 (bod programu č. 4.5.2);

                                          c)

                                          priemerná miera nedostatkov a zadržania pre vzorec výkonnosti spoločnosti na základe prílohy k nariadeniu Komisie (EÚ) č. 802/2010 (2).

                              2.

                              zmien alebo aktualizácií postupov a usmernení Parížskeho MoP s právnymi účinkami, ktoré sú v súlade s cieľmi smernice 2009/16/ES, konkrétne s cieľom zlepšiť námornú bezpečnosť, ochranu námornej dopravy, prevenciu znečistenia a životné a pracovné podmienky na lodiach.

                  B.

                  čo najskorší vývoj alternatívnej metódy zostavovania bieleho, sivého a čierneho zoznamu vlajkových štátov v záujme zabezpečenia jej spravodlivosti, bez ohľadu na veľkosť flotily.

         (1)  Nariadenie Komisie (EÚ) č. 801/2010 z 13. septembra 2010, ktorým sa vykonáva článok 10 ods. 3 smernice Európskeho parlamentu a Rady 2009/16/ES, pokiaľ ide o kritériá súvisiace s vlajkovým štátom (Ú. v. EÚ L 241, 14.9.2010, s. 1).

         (2)  Nariadenie Komisie (EÚ) č. 802/2010 z 13. septembra 2010, ktorým sa vykonáva článok 10 ods. 3 a článok 27 smernice Európskeho parlamentu a Rady 2009/16/ES s ohľadom na úroveň výkonnosti spoločnosti (Ú. v. EÚ L 241, 14.9.2010, s. 4).

      PRÍLOHA II

         KAŽDOROČNÉ UPRESNENIE POZÍCIE, KTORÁ SA MÁ PRIJAŤ V MENE ÚNIE VO VÝBORE PRE ŠTÁTNU PRÍSTAVNÚ KONTROLU PARÍŽSKEHO MEMORANDA O POROZUMENÍ O ŠTÁTNEJ PRÍSTAVNEJ KONTROLE

      Pred každým výročným zasadnutím PSCC Parížskeho MoP sa prijímajú kroky potrebné na to, aby sa v pozícii, ktorá má byť v mene Únie vyjadrená, zohľadnili všetky relevantné informácie poskytnuté Európskej komisii, ako aj všetky dokumenty na prediskutovanie, na ktoré sa vzťahuje právomoc Únie, v súlade s orientačnými zásadami a usmerneniami stanovenými v prílohe I.
      Na tento účel a na základe uvedených informácií útvary Komisie predložia v dostatočnom predstihu pred príslušným zasadnutím PSCC Rade alebo jej prípravným orgánom na posúdenie a schválenie prípravný dokument, v ktorom uvedú podrobnosti plánovanej pozície Únie.


title: 2009/805/ES: Rozhodnutie Rady z  19. októbra 2009 o uzavretí Dohody medzi Európskym spoločenstvom a Švajčiarskou konfederáciou, ktorou sa mení a dopĺňa príloha 11 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami

text:
               4.11.2009

               SK

               Úradný vestník Európskej únie

               L 288/22

      ROZHODNUTIE RADY

   z 19. októbra 2009
   o uzavretí Dohody medzi Európskym spoločenstvom a Švajčiarskou konfederáciou, ktorou sa mení a dopĺňa príloha 11 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami
   (2009/805/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 37, 133 a článok 152 ods. 4 písm. b) v spojení s článkom 300 ods. 3 prvým pododsekom,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Komisia dojednala v mene Spoločenstva Dohodu medzi Európskym spoločenstvom a Švajčiarskom konfederáciou, ktorou sa mení a dopĺňa príloha 11 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami.

               (2)

               Dohoda spolu s jej záverečným aktom bola podpísaná v mene Spoločenstva 23. decembra 2008 s výhradou jej uzavretia v súlade s rozhodnutím Rady 2008/979/ES (1).

               (3)

               Táto dohoda by sa mala schváliť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Švajčiarskou konfederáciou, ktorou sa mení a dopĺňa príloha 11 k Dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (2), spolu s vyhlásením pripojeným k jej záverečnému aktu.
   Článok 2
   Predseda Rady vydá v mene Spoločenstva oznámenie podľa článku 2 dohody (3).
   Článok 3
   Toto rozhodnutie sa uverejní v Úradnom vestníku Európskej únie.

      V Luxemburgu 19. októbra 2009

            Za Radu

            predseda

         E. ERLANDSSON

      (1)  Ú. v. EÚ L 352, 31.12.2008, s. 23.

      (2)  Ú. v. EÚ L 352, 31.12.2008, s. 24.

      (3)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.


title: Rozhodnutie Dozorného orgánu EZVO č. 02/10/COL z  5. januára 2010 o statuse Nórska v súvislosti s infekčnou hematopoetickou nekrózou a vírusovou hemoragickou septikémiou a zrušení rozhodnutia Dozorného orgánu EZVO č. 302/08/COL z  21. mája 2008

text:
               24.6.2010

               SK

               Úradný vestník Európskej únie

               L 157/16

         ROZHODNUTIE DOZORNÉHO ORGÁNU EZVO
   č. 02/10/COL
   z 5. januára 2010
   o statuse Nórska v súvislosti s infekčnou hematopoetickou nekrózou a vírusovou hemoragickou septikémiou a zrušení rozhodnutia Dozorného orgánu EZVO č. 302/08/COL z 21. mája 2008
   DOZORNÝ ORGÁN EZVO,
   SO ZRETEĽOM na Dohodu o Európskom hospodárskom priestore, a najmä na jej článok 109 a protokol 1,
   SO ZRETEĽOM na Dohodu medzi štátmi EZVO o zriadení dozorného orgánu a Súdneho dvora, a najmä na jej článok 5 ods. 2 písm. d) a protokol č. 1,
   SO ZRETEĽOM na akt uvedený v bode 4.1.5a kapitoly I prílohy I k Dohode o EHP,
   smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1),
   ktorá bola upravená protokolom 1 k Dohode o EHP, a najmä na článok 50 tohto aktu,
   keďže:
   Nórsko listom z 3. mája 1994 predložilo príslušné dôkazy na to, aby jeho územiu bol, pokiaľ ide o infekčnú hematopoetickú nekrózu (IHN) a vírusovú hemoragickú septikémiu (VHS), udelený status schválenej oblasti, a aj vnútroštátne predpisy na zabezpečenie súladu s podmienkami, ktoré sa musia dodržiavať, aby si územie udržalo status schválenej oblasti.
   Nórsko bolo rozhodnutím Dozorného orgánu EZVO č. 71/94/COL v súvislosti s IHN a VHS uznané za schválenú kontinentálnu a pobrežnú oblasť pre ryby. Po oznámení o vypuknutí VHS v nórskom okrese Møre og Romsdal z 26. novembra 2007 bolo rozhodnutie č. 71/94/COL, naposledy zmenené a doplnené rozhodnutím Dozorného orgánu EZVO č. 244/02/COL, zrušené rozhodnutím č. 302/08/COL, ktorým sa stanovilo, že časti Nórska uvedené v prílohe k tomuto rozhodnutiu sa v súvislosti s IHN a VHS uznávajú za schválenú kontinentálnu oblasť a schválenú pobrežnú oblasť pre ryby.
   V Nórsku bolo vypuknutie VHS potvrdené 11. júla 2008 v pobrežnej oblasti Storfjorden. Príslušný nórsky orgán oznámil Dozornému orgánu EZVO opatrenia prijaté na zlikvidovanie nákazy a zabránenie jej rozšíreniu.
   Dozorný orgán vyhodnotil informácie, ktoré mu poskytol príslušný nórsky orgán, a v tomto štádiu konania sa domnieva, že opatrenia sú primerané. Dozorný orgán navyše prerokoval túto záležitosť s Európskou komisiou a v Nórsku zatiaľ nedošlo k žiadnym zmenám v súvislosti s IHN.
   Dozorný orgán EZVO zastáva názor, že Nórsko, s výnimkou oblastí uvedených v prílohe, by sa v súvislosti s IHN a VHS stále malo uznávať za schválenú kontinentálnu oblasť a schválenú pobrežnú oblasť pre ryby.
   Opatrenia stanovené v tomto rozhodnutí sú v súlade so stanoviskom Veterinárneho výboru EZVO, ktorý pomáha Dozornému orgánu EZVO,
   PRIJAL TOTO ROZHODNUTIE:
   Článok 1
   Nórsko, s výnimkou oblastí uvedených v prílohe, sa v súvislosti s IHN a VHS uznáva za schválenú kontinentálnu oblasť a schválenú pobrežnú oblasť pre ryby.
   Článok 2
   Týmto sa ruší rozhodnutie Dozorného orgánu EZVO č. 302/08/COL z 21. mája 2008 o statuse Nórska v súvislosti s infekčnou hematopoetickou nekrózou a vírusovou hemoragickou septikémiou.
   Článok 3
   Toto rozhodnutie nadobúda účinnosť 5. januára 2010.
   Článok 4
   Toto rozhodnutie je určené Nórskemu kráľovstvu.
   Článok 5
   Iba anglické znenie je autentické.

      V Bruseli 5. januára 2010

            Za Dozorný orgán EZVO

         Kurt JÄGER

            člen kolégia

         Xavier LEWIS

            riaditeľ

      (1)  Ú. v. EÚ L 328, 24.11.2006, s. 14.

      PRÍLOHA
      IHN
      Nórsko, s výnimkou nórskej časti povodí Grense Jacobselv a rieky Pasvik, riek medzi nimi a prináležiacej pobrežnej oblasti.
      VHS
      Nórsko, s výnimkou:

                  1.

                  nórskej časti povodí Grense Jacobselv a rieky Pasvik, riek medzi nimi a prináležiacej pobrežnej oblasti;

                  2.

                  pobrežnej časti Storfjorden (v obciach Ørskog, Sykkylven, Stordal, Stranda a Norddal) ohraničenou na západe pomyselnou čiarou medzi obcou Røneset in Sykkylven a obcou Giljeneset in Ørskog. Východná časť celého fjordu nie je súčasťou výnimky vrátane prílivovej čiary, akvakultúrnych fariem na pevnine, ktoré používajú morskú vodu vo výrobe, a základní či prístavov akvakultúrnych fariem na fjorde. Časti povodí, ktorých ústie leží v uzavretej zóne a kde ryby kvôli nereseniu migrujú proti prúdu riek a kde nie sú nastavené kultivačné zariadenia na miestach, kde sa ryby neresia, sa takisto neuznávajú za schválenú zónu.


title: Rozhodnutie Európskeho parlamentu (EÚ) 2016/1581 z 28. apríla 2016 o účtovnej závierke Agentúry pre európsky GNSS za rozpočtový rok 2014

text:
               14.9.2016

               SK

               Úradný vestník Európskej únie

               L 246/387

         ROZHODNUTIE EURÓPSKEHO PARLAMENTU (EÚ) 2016/1581
   z 28. apríla 2016
   o účtovnej závierke Agentúry pre európsky GNSS za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre európsky GNSS za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Agentúry pre európsky GNSS za rozpočtový rok 2014 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória agentúre za plnenie rozpočtu za rozpočtový rok 2014 (05584/2016 – C8-0080/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 912/2010 z 22. septembra 2010 o zriadení Agentúry pre európsky GNSS, ktorým sa zrušuje nariadenie Rady (ES) č. 1321/2004 o štruktúrach riadenia európskych programov satelitnej rádiovej navigácie a ktorým sa mení a dopĺňa nariadenie Európskeho parlamentu a Rady (ES) č. 683/2008 (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (6) (EÚ, Euratom) č. 966/20123, a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0112/2016),

               1.

               berie na vedomie, že konečná ročná účtovná závierka Agentúry pre európsky GNSS sa nachádza v prílohe ku správe Dvora audítorov;

               2.

               schvaľuje účtovnú závierku Agentúry pre európsky GNSS za rozpočtový rok 2014;

               3.

               poveruje svojho predsedu, aby postúpil toto rozhodnutie výkonnému riaditeľovi Agentúry pre európsky GNSS, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 353.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 276, 20.10.2010, s. 11.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2014/39/EÚ: Rozhodnutie Komisie z  27. januára 2014 , ktorým sa potvrdzuje účasť Grécka na posilnenej spolupráci v oblasti rozhodného práva pre rozvod a rozluku

text:
               28.1.2014

               SK

               Úradný vestník Európskej únie

               L 23/41

      ROZHODNUTIE KOMISIE

   z 27. januára 2014,
   ktorým sa potvrdzuje účasť Grécka na posilnenej spolupráci v oblasti rozhodného práva pre rozvod a rozluku
   (2014/39/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 328 ods. 1 a článok 331 ods. 1,
   so zreteľom na rozhodnutie Rady 2010/405/EÚ z 12. júla 2010, ktorým sa povoľuje posilnená spolupráca v oblasti rozhodného práva pre rozvod a rozluku (1),
   so zreteľom na nariadenie Rady (EÚ) č. 1259/2010 z 20. decembra 2010, ktorým sa vykonáva posilnená spolupráca v oblasti rozhodného práva pre rozvod a rozluku (2),
   so zreteľom na oznámenie Grécka o jeho zámere zúčastniť sa na posilnenej spolupráci v oblasti rozhodného práva pre rozvod a rozluku,
   keďže:

               (1)

               Rada prijala 12. júla 2010 rozhodnutie, ktorým sa Belgicku, Bulharsku, Nemecku, Španielsku, Francúzsku, Taliansku, Lotyšsku, Luxembursku, Maďarsku, Malte, Rakúsku, Portugalsku, Rumunsku a Slovinsku povoľuje posilnená spolupráca v oblasti rozhodného práva pre rozvod a rozluku.

               (2)

               Rada prijala 20. decembra 2010 nariadenie (EÚ) č. 1259/2010, ktorým sa vykonáva posilnená spolupráca v oblasti rozhodného práva pre rozvod a rozluku.

               (3)

               Komisia prijala 21. novembra 2012 rozhodnutie 2012/714/EÚ, ktorým sa potvrdzuje účasť Litvy na posilnenej spolupráci v oblasti rozhodného práva pre rozvod a rozluku (3).

               (4)

               Grécko oznámilo svoj zámer zúčastniť sa na posilnenej spolupráci v oblasti rozhodného práva pre rozvod a rozluku listom zo 14. októbra 2013, ktorý Komisia zaevidovala 15. októbra 2013.

               (5)

               Komisia poznamenáva, že ani rozhodnutie 2010/405/EÚ, ani nariadenie (EÚ) č. 1259/2010 nestanovujú žiadne osobitné podmienky účasti na posilnenej spolupráci v oblasti rozhodného práva pre rozvod a rozluku a že účasť Grécka by mala zvýšiť prínos tejto posilnenej spolupráce.

               (6)

               Účasť Grécka na posilnenej spolupráci v oblasti rozhodného práva pre rozvod a rozluku by sa preto mala potvrdiť.

               (7)

               Komisia by mala pre Grécko prijať prechodné opatrenia, ktoré sú pre uplatňovanie nariadenia (EÚ) č. 1259/2010 potrebné.

               (8)

               Nariadenie (EÚ) č. 1259/2010 by malo v Grécku nadobudnúť účinnosť dňom nasledujúcim po uverejnení tohto rozhodnutia v Úradnom vestníku Európskej únie,

         PRIJALA TOTO ROZHODNUTIE:
   Článok 1
   Účasť Grécka na posilnenej spolupráci
   1.   Účasť Grécka na posilnenej spolupráci v oblasti rozhodného práva pre rozvod a rozluku, ktorá bola povolená rozhodnutím 2010/405/EÚ, sa potvrdzuje.
   2.   V súlade s týmto rozhodnutím sa nariadenie (EÚ) č. 1259/2010 uplatňuje na Grécko.
   Článok 2
   Informácie, ktoré má Grécko poskytnúť
   Do 29. októbra 2014 Grécko oznámi Komisii svoje vnútroštátne predpisy, ak existujú, týkajúce sa:

               a)

               formálnych náležitostí pre dohody o voľbe rozhodného práva v súlade s článkom 7 ods. 2 až 4 nariadenia (EÚ) č. 1259/2010 a

               b)

               možnosti určiť rozhodné právo v súlade s článkom 5 ods. 3 nariadenia (EÚ) č. 1259/2010.

         Článok 3
   Prechodné ustanovenia pre Grécko
   1.   Nariadenie (EÚ) č. 1259/2010 sa uplatňuje v Grécku iba na začaté právne konania a na dohody uvedené v článku 5 nariadenia (EÚ) č. 1259/2010, ktoré boli uzavreté od 29. júla 2015.
   Dohoda o voľbe rozhodného práva uzavretá pred 29. júlom 2015 je však tiež v Grécku účinná, ak je v súlade s článkami 6 a 7 nariadenia (EÚ) č. 1259/2010.
   2.   Nariadením (EÚ) č. 1259/2010 nie sú v Grécku dotknuté dohody o voľbe rozhodného práva uzavreté v súlade s právom zúčastneného členského štátu, ktorého súd začal konanie pred 29. júlom 2015.
   Článok 4
   Nadobudnutie účinnosti a začatie uplatňovania nariadenia (EÚ) č. 1259/2010 v Grécku
   Nariadenie (EÚ) č. 1259/2010 nadobúda v Grécku účinnosť dňom nasledujúcim po uverejnení tohto rozhodnutia v Úradnom vestníku Európskej únie.
   Nariadenie (EÚ) č. 1259/2010 sa uplatňuje na Grécko od 29. júla 2015.
   Článok 5
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 27. januára 2014

            Za Komisiu

            predseda

         José Manuel BARROSO

      (1)  Ú. v. EÚ L 189, 22.7.2010, s. 12.

      (2)  Ú. v. EÚ L 343, 29.12.2010, s. 10.

      (3)  Ú. v. EÚ L 323, 22.11.2012, s. 18.


title: Rozhodnutie Rady 2012/330/SZBP z  25. júna 2012 , ktorým sa mení a dopĺňa rozhodnutie 2011/426/SZBP, ktorým sa vymenúva osobitný zástupca Európskej únie v Bosne a Hercegovine

text:
               26.6.2012

               SK

               Úradný vestník Európskej únie

               L 165/66

         ROZHODNUTIE RADY 2012/330/SZBP
   z 25. júna 2012,
   ktorým sa mení a dopĺňa rozhodnutie 2011/426/SZBP, ktorým sa vymenúva osobitný zástupca Európskej únie v Bosne a Hercegovine
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 8. júla 2011 prijala rozhodnutie 2011/426/SZBP (1), ktorým sa pán Peter SØRENSEN vymenúva za osobitného zástupcu Európskej únie (ďalej len „OZEÚ“) v Bosne a Hercegovine. Mandát OZEÚ stráca účinnosť 30. júna 2015.

               (2)

               Rozhodnutím 2011/426/SZBP sa OZEÚ poskytla referenčná suma, ktorá sa vzťahuje na obdobie od 1. septembra 2011 do 30. júna 2012. Na obdobie od 1. júla 2012 do 30. júna 2013 by sa mala stanoviť nová referenčná suma.

               (3)

               Rada pre zahraničné veci vo svojich záveroch z 10. októbra 2011 opätovne potvrdila svoj záväzok ďalej posilňovať svoju podporu Bosne a Hercegovine. Mal by sa posilniť tím OZEÚ, aby mal k dispozícii personál potrebný na poskytovanie tejto podpory.

               (4)

               Policajná misia Európskej únie (EUPM) sa skončí 30. júna 2012. OZEÚ by mal potom prevziať niektoré z jej úloh v oblasti právneho štátu.

               (5)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky uvedené v článku 21 zmluvy.

               (6)

               Rozhodnutie 2011/426/SZBP by sa preto malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2011/426/SZBP sa týmto mení a dopĺňa takto:

               1.

               Článok 3 písm. e) sa nahrádza takto:

                           „e)

                           zabezpečovať vykonávanie úsilia Únie v celkovom rozsahu činností v oblasti právneho štátu, presadzovania práva a reformy sektora bezpečnosti, podporovať celkovú koordináciu úsilia Únie v boji proti organizovanej trestnej činnosti, cezhraničnej činnosti a korupcii a poskytovať politické riadenie tohto úsilia na miestnej úrovni a v tejto súvislosti podľa potreby poskytovať poradenstvo VP a Komisii;“.

               2.

               Článok 3 písm. f) sa vypúšťa.

               3.

               V článku 5 ods. 1 sa dopĺňa tento pododsek:
               „Referenčná suma určená na úhradu výdavkov spojených s mandátom OZEÚ v období od 1. júla 2012 do 30. júna 2013 je 5 250 000 EUR.“

               4.

               Článok 10 sa nahrádza takto:
               „Článok 10
               Bezpečnosť
               V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, najmä:

                           a)

                           na základe usmernení ESVČ vypracuje bezpečnostný plán konkrétnej misie, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ustanovuje pohotovostný plán a evakuačný plán misie;

                           b)

                           zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

                           c)

                           zabezpečuje, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

                           d)

                           zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku misie a správy o vykonávaní mandátu.“

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Luxemburgu 25. júna 2012

            Za Radu

            predsedníčka

         C. ASHTON

      (1)  Ú. v. EÚ L 188, 19.7.2011, s. 30.


title: Rozhodnutie Komisie z 10. februára 2016 o nástroji pre utečencov v Turecku, ktorým sa mení rozhodnutie Komisie C(2015) 9500 z 24. novembra 2015

text:
               16.2.2016

               SK

               Úradný vestník Európskej únie

               C 60/3

         ROZHODNUTIE KOMISIE
   z 10. februára 2016
   o nástroji pre utečencov v Turecku, ktorým sa mení rozhodnutie Komisie C(2015) 9500 z 24. novembra 2015
   (2016/C 60/03)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 210 ods. 2 a článok 214 ods. 6,
   keďže:

               (1)

               Zástupcovia vlád členských štátov rokovali o financovaní koordinačného mechanizmu – nástroja pre utečencov v Turecku – v decembri 2015 a v januári 2016. Dňa 3. februára 2016 sa dohodli na takzvanej Spoločnej dohode o vytvorení rámca riadenia a podmienenosti pre utečenecký nástroj pre Turecko medzi členskými štátmi EÚ a Komisiou (ďalej len „spoločná dohoda“).

               (2)

               Komisia berie na vedomie, že členské štáty vyjadrili zámer prispieť sumou 2 000 000 000 EUR z celkovej sumy 3 000 000 000 EUR. Postupné poskytovanie pomoci je podmienené vykonávaním dohody Európskej únie a Tureckej republiky o zintenzívnení spolupráce v oblasti podpory Sýrčanov, ktorí sú pod dočasnou ochranou, a v oblasti riadenia migrácie v rámci koordinovaného úsilia o vyriešenie krízy (ďalej len „spoločný akčný plán EÚ a Turecka“). Rozhodnutia týkajúce sa poskytovania humanitárnej pomoci a súvisiace činnosti sa vykonajú v súlade s nariadením Rady (ES) č. 1257/96 (1) a podľa zásad stanovených v Európskom konsenze o humanitárnej pomoci (2).

               (3)

               Jednotlivé finančné príspevky od členských štátov sa zahrnú do rozpočtu EÚ ako vonkajšie pripísané príjmy v súlade s článkom 21 ods. 2 písm. b) nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3). Keďže Komisia má v súlade s článkom 317 ZFEÚ výhradnú zodpovednosť za plnenie rozpočtu Únie, členské štáty jej musia v mene Únie predložiť osvedčenia o poskytnutí príspevku. Po predložení týchto osvedčení o poskytnutí príspevku možno na ich základe sprístupniť viazané rozpočtové prostriedky v súlade s článkom 7 ods. 2 delegovaného nariadenia (EÚ) č. 1268/2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (4). Jednotlivé osvedčenia o poskytnutí príspevku budú založené na jednotnom vzore umožňujúcom v prípade potreby adaptáciu na osobitné potreby.

               (4)

               Vzhľadom na spoločnú dohodu a s cieľom zabezpečiť vyššiu mieru efektívnosti a koordinácie vykonávania nástroja pre utečencov v Turecku je potrebné rozhodnutie Komisie C(2015) 9500 zodpovedajúcim spôsobom zmeniť,

         ROZHODLA TAKTO:
   Článok 1
   Rozhodnutie Komisie C(2015) 9500 sa mení takto:

               1.

               Odôvodnenia rozhodnutia Komisie C(2015) 9500 sa menia takto:

                           —

                           odôvodnenie 9 sa nahrádza takto:

                                          „(9)

                                          Celkovým cieľom nástroja pre utečencov v Turecku je koordinácia a racionalizácia opatrení financovaných z rozpočtu Únie a prostredníctvom bilaterálnych príspevkov členských štátov, aby sa posilnila efektívnosť a komplementárnosť podpory poskytovanej utečencom a hostiteľským komunitám v Turecku“,

                           —

                           odôvodnenie 11 sa nahrádza takto:

                                          „(11)

                                          Nástroje EÚ, ktoré sa v súčasnosti využívajú v súvislosti s krízou v Sýrii, ako sú nástroj európskeho susedstva (ENI) (5), nástroj financovania rozvojovej spolupráce (DCI) (6), nástroj predvstupovej pomoci (IPA II) (7), nástroj na podporu stability a mieru (IcSP) (8) a financovanie v rámci nariadenia Rady (ES) č. 1257/96 o humanitárnej pomoci (9), môžu v rámci limitov stanovených vo viacročnom finančnom rámci na roky 2014 – 2020 prispieť k fungovaniu nástroja pre utečencov v Turecku. Všetka humanitárna pomoc v rámci nástroja pre utečencov v Turecku sa poskytuje v úplnom súlade s humanitárnymi zásadami a v súlade s Európskym konsenzom o humanitárnej pomoci (10).“

                           —

                           odôvodnenie 13 sa nahrádza takto:

                                          „(13)

                                          V súlade so Spoločnou dohodou o vytvorení rámca riadenia a podmienenosti pre utečenecký nástroj pre Turecko medzi členskými štátmi EÚ a Komisiou (ďalej len ‚spoločná dohoda‘) podpísanou 3. februára 2016 Komisia berie na vedomie vyjadrené zámery členských štátov prispieť sumou vo výške 2 000 000 000 EUR z celkovej výšky 3 000 000 000 EUR. Postupné poskytovanie pomoci je podmienené plnením záväzkov zo strany Turecka založených na spoločnom akčnom plánu EÚ a Turecka. Rozhodnutia týkajúce sa poskytovania humanitárnej pomoci a súvisiace opatrenia sa vykonajú v súlade s nariadením Rady (ES) č. 1257/96 (11) a podľa zásad stanovených v Európskom konsenze o humanitárnej pomoci (12).“

                           —

                           odôvodnenie 14 sa vypúšťa,

                           —

                           odôvodnenie 15 sa stáva odôvodnením 14 a nahrádza sa takto:

                                          „(14)

                                          Ako bolo odsúhlasené v spoločnej dohode, finančné príspevky od členských štátov sa zahrnú do rozpočtu EÚ ako vonkajšie pripísané príjmy v súlade s článkom 21 ods. 2 písm. b) nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (13). Komisii, ktorá má v súlade s článkom 317 ZFEÚ výhradnú zodpovednosť za plnenie rozpočtu Únie, budú v mene Únie od každého členského štátu doručené jednotlivé osvedčenia o poskytnutí príspevku podľa článku 7 ods. 2 delegovaného nariadenia Komisie (EÚ) č. 1268/2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (14). Jednotlivé osvedčenia o poskytnutí príspevku budú založené na jednotnom vzore umožňujúcom v prípade potreby adaptáciu na osobitné potreby. Každý členský štát zašle podpísané osvedčenie o poskytnutí príspevku s harmonogramom poskytnutia príspevku Komisii na potvrdenie.“

               2.

               Články rozhodnutia Komisie C(2015) 9500 sa menia takto:

                           —

                           názov článku 1 sa nahrádza takto:

                              „Zriadenie nástroja pre utečencov v Turecku“,

                           —

                           článok 1 sa nahrádza takto:

                              „Týmto rozhodnutím sa zriaďuje koordinačný mechanizmus – nástroj pre utečencov v Turecku (ďalej len ‚nástroj‘), ktorého cieľom je pomáhať Turecku pri riešení naliehavých humanitárnych a rozvojových potrieb utečencov a ich hostiteľských komunít, vnútroštátnych a miestnych orgánov v oblasti riadenia a pri riešení následkov prílevu utečencov.“

                           —

                           v článku 3 sa odsek 1 mení takto:

                              „Nástroj koordinuje činnosti Únie a členských štátov stanovením priorít a uvedením nástrojov, ktoré sa majú použiť na efektívne vykonávanie činností, a to v súlade s mechanizmami stanovenými v článku 5 tohto rozhodnutia.“

                           —

                           v článku 3 sa odsek 2 nahrádza takto:
                           „Prostredníctvom tohto nástroja sa bude koordinovať poskytovanie humanitárnej, rozvojovej a inej pomoci utečencom a hostiteľským komunitám, vnútroštátnym a miestnym orgánom pri riadení a riešení následkov prílevu utečencov.
                           Druhy činností koordinovaných prostredníctvom nástroja sa môžu vzťahovať medzi iným na:

                                       a)

                                       poskytovanie humanitárnej pomoci utečencom;

                                       b)

                                       podporu prispievajúcu k integrácii na trhu práce, prístupu k vzdelávaniu a sociálnemu začleneniu utečencov a podporu hostiteľských komunít vrátane zaistenia primeranej infraštruktúry;

                                       c)

                                       podporu vnútroštátnych a miestnych orgánov s cieľom riešiť dôsledky prítomnosti utečencov v Turecku vrátane riadenia migračných tokov a poskytovania primeranej infraštruktúry.“

                           —

                           v článku 4 sa odsek 2 nahrádza takto:

                              „Z rozpočtu EÚ sa poskytne 1 000 000 000 EUR z celkovej sumy s výhradou následných jednotlivých rozhodnutí o financovaní v súlade s článkom 84 ods. 2 nariadenia (EÚ, Euratom) č. 966/2012 a v súlade s jeho finančnými pravidlami a požiadavkami príslušného základného aktu.“

                           —

                           v článku 4 sa odsek 3 nahrádza takto:

                              „Na základe prisľúbených finančných príspevkov poskytnú členské štáty – v súlade s rozdelením príspevkov podľa hrubého domáceho dôchodku (HND) na základe rozpočtu na rok 2015 – sumu 2 000 000 000 EUR.“

                           —

                           v článku 5 sa odsek 1 nahrádza takto:

                              „1.   Riadiaci výbor nástroja:

                                          i)

                                          poskytuje strategické usmernenie v otázke koordinácie pomoci, ktorá má byť poskytnutá. Strategické usmernenie spočíva v stanovení celkových priorít, druhov činností, ktoré sa budú podporovať, nástrojov, ktoré sa majú používať na účinné vykonávanie a koordináciu činností, ako aj prípadne podmienok týkajúcich sa plnenia zväzkov zo strany Turecka, ktoré boli stanovené v spoločnom akčnom pláne EÚ a Turecka, pokiaľ ide o poskytovanie pomoci;

                                          ii)

                                          trvale monitoruje a hodnotí vykonávanie činností koordinovaných v rámci nástroja vrátane dodržiavania požiadaviek podmienenosti, a to so zreteľom na posúdenia vykonané štruktúrami zriadenými na účely monitorovania pokroku dosahovaného v plnení záväzkov uvedených v spoločnom akčnom pláne EÚ a Turecka;

                                          iii)

                                          preskúma Komisiou predložené prognózy čerpania týkajúce sa vykonávania činností a prípadne môže navrhnúť, aby Komisia celú žiadosť o platbu jednej alebo viacerých budúcich splátok alebo jej časť odložila;

                                          iv)

                                          monitoruje príspevky členských štátov podľa harmonogramu poskytnutia príspevku stanoveného v osvedčení o poskytnutí príspevku každého členského štátu s odvolaním na dohodnutú sumu 2 000 000 000 EUR.

                                    Riadiaci výbor sa skladá z dvoch zástupcov Komisie a jedného zástupcu z každého členského štátu.
                              Riadiaci výbor poskytuje strategické usmernenie, pokiaľ je to možné, na základe konsenzu. V prípade hlasovania sa o výsledku hlasovania rozhodne jednoduchou väčšinou členov.
                              Turecko je členom riadiaceho výboru v poradnej funkcii, pokiaľ ide o ods. 1 body i) a ii), v záujme zabezpečenia úplnej koordinácie činností v teréne, okrem prípadov, keď riadiaci výbor preskúmava strategické usmernenie o podmienkach týkajúcich sa plnenia zväzkov zo strany Turecka, ktoré boli stanovené v spoločnom akčnom pláne EÚ a Turecka, pokiaľ ide o poskytovanie pomoci, alebo keď monitoruje a hodnotí dodržiavanie týchto podmienok.
                              Je potrebné zabezpečiť, aby sa zástupcovia členských štátov a Komisie vo výbore nenachádzali v situácii, ktorá by predstavovala konflikt záujmov, ako sa vymedzuje v nariadení (EÚ, Euratom) č. 966/2012.“

                           —

                           v článku 5 sa odsek 2 nahrádza takto:

                              „Komisia predsedá riadiacemu výboru a má vedúcu úlohu pri koordinácii jeho práce.
                              Komisia má právo vetovať strategické usmernenie riadiaceho výboru s výlučným cieľom zabezpečiť zákonnosť akéhokoľvek následného rozhodnutia vrátane jeho zlučiteľnosti s jej zodpovednosťou za plnenie rozpočtu Únie. Ak má Komisia v úmysle využiť toto právo, na žiadosť zdôvodní, prečo by bol návrh rozhodnutia v rozpore s uvedenými podmienkami.“

                           —

                           v článku 5 sa odsek 3 nahrádza takto:

                              „Na návrh Komisie riadiaci výbor vypracuje a prijme svoj rokovací poriadok do troch mesiacov od dátumu prijatia tohto rozhodnutia.“

                           —

                           v článku 6 názvom sa vypúšťajú nadpisy „Rozpočet EÚ“ a „Príspevky členských štátov“,

                           —

                           v článku 6 sa odsek 3 nahrádza takto:

                              „Činnosti a opatrenia, ktoré sa majú koordinovať v rámci nástroja, sa vykonávajú v súlade s rozpočtovými pravidlami, ktoré sa vzťahujú na rozpočet Únie, a požiadavkami príslušného základného aktu.“

                           —

                           v článku 6 sa do odseku 4 dopĺňa toto:

                              „Pri správe súm koordinovaných v rámci nástroja sa v plnej miere zohľadní strategické usmernenie, ktoré poskytol Riadiaci výbor uvedený v článku 5, najmä pokiaľ ide o podmienky poskytovania pomoci.“

                           —

                           v článku 9 sa odsek 1 mení takto:

                              „Tento nástroj sa zriaďuje od 1. januára 2016 pre finančné príspevky v rámci rozpočtových rokov 2016 a 2017. Bude spravovaný na základe príspevkov členských štátov, pričom harmonogramy ich poskytnutia bude oznámený a potvrdený Komisiou.“

               3.

               Príloha sa vypúšťa.

      V Bruseli 10. februára 2016

            Za Komisiu

         Johannes HAHN

            člen Komisie

      (1)  Ú. v. ES L 163, 2.7.1996, s. 1.

      (2)  Spoločné vyhlásenie Rady a zástupcov vlád členských štátov, ktorí sa zišli na zasadnutí Rady, Európskeho parlamentu a Európskej komisie „Európsky konsenzus o humanitárnej pomoci“ (Ú. v. EÚ C 25, 30.1.2008, s. 1).

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 362, 31.12.2012, s. 1.

      (5)  Nariadenie Európskeho parlamentu a Rady (EÚ) č. 232/2014 z 11. marca 2014, ktorým sa ustanovuje nástroj európskeho susedstva (Ú. v. EÚ L 77, 15.3.2014, s. 27).

      (6)  Nariadenie Európskeho parlamentu a Rady (EÚ) č. 233/2014 z 11. marca 2014, ktorým sa ustanovuje nástroj financovania rozvojovej spolupráce (Ú. v. EÚ L 77, 15.3.2014, s. 44).

      (7)  Nariadenie Európskeho parlamentu a Rady (EÚ) č. 231/2014 z 11. marca 2014, ktorým sa ustanovuje nástroj predvstupovej pomoci (Ú. v. EÚ L 77, 15.3.2014, s. 11).

      (8)  Nariadenie Európskeho parlamentu a Rady (EÚ) č. 230/2014 z 11. marca 2014, ktorým sa ustanovuje nástroj na podporu stability a mieru (Ú. v. EÚ L 77, 15.3.2014, s. 1).

      (9)  Ú. v. ES L 163, 2.7.1996, s. 1.

      (10)  Spoločné vyhlásenie Rady a zástupcov vlád členských štátov, ktorí sa zišli na zasadnutí Rady, Európskeho parlamentu a Európskej komisie „Európsky konsenzus o humanitárnej pomoci“ (Ú. v. EÚ C 25, 30.1.2008, s. 1).

      (11)  Ú. v. ES L 163, 2.7.1996, s. 1.

      (12)  Ú. v. EÚ C 25, 30.1.2008, s. 1.

      (13)  Ú. v. EÚ L 298, 26.10.2012, s. 1.

      (14)  Ú. v. EÚ L 362, 31.12.2012, s. 1.


title: Rozhodnutie Rady z 19. decembra 2002 o zrušení utajenia Schengenskej konzultačnej siete (technické špecifikácie)

text:
Dôležité právne oznámenie

|

32003D0330

Úradný vestník L 116 , 13/05/2003 S. 0022 - 0023

		Rozhodnutie Radyz 19. decembra 2002o zrušení utajenia Schengenskej konzultačnej siete (technické špecifikácie)(2003/330/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 207,keďže:(1) dokument SCH/II-Vision (99) 5 ustanovuje okrem iného zásady, podľa ktorých sa musí uplatňovať elektronický konzultačný postup na účely vydávania víz ústrednými orgánmi podľa článku 17 ods. 2 Dohovoru, ktorým sa vykonáva Schengenská dohoda zo 14. júna 1985 medzi vládami Hospodárskej únie Beneluxu, Spolkovej republiky Nemecko a Francúzskej republiky o postupnom zrušení kontrol na ich spoločných hraniciach, podpísaného v Schengene 19. júna 1990;(2) rozhodnutie Rady 2000/645/ES zo 17. októbra 2000 o oprave schengenského acquis obsiahnutého v SCH/Com-ex(94)15 rev. Schengenského výkonného výboru [1], potvrdilo, že dokument SCH/II-Vision (99) 5 predstavuje súčasť Schengenského acquis a článok 2 uvedeného rozhodnutia klasifikoval tento dokument ako utajený;(3) dokument SCH/II-Vision (99) 5 bol neskôr zmenený a doplnený rozhodnutiami Rady z 24. apríla 2001 a z 19. decembra 2002 v súlade s ustanoveniami článku 1 nariadenia Rady (ES) č. 789/2001 z 24. apríla 2001, ktorým sa rade vyhradzujú vykonávacie právomoci vo vzťahu k určitým podrobným ustanoveniam a praktickým postupom pri preverovaní žiadostí o víza [2];(4) malo by sa čiastočne zrušiť utajenie dokumentu SCH/II-Vision (99) 5, následne zmenený a doplnený (ďalej len "Schengenská konzultačná sieť (technické špecifikácie)"); stupeň utajenia zostávajúcich častí Schengenskej konzultačnej siete (technické špecifikácie) by sa mal znížiť na "EÚ VYHRADENÉ";(5) je primerané zrušiť článok 2 rozhodnutia 2000/645/ES, aby sa budúce rozhodnutia o utajení Schengenskej konzultačnej siete (technické špecifikácie) mohli prijímať v súlade s bežnými pravidlami o utajovaní dokumentov, ako sú ustanovené v rozhodnutí Rady 2001/264/ES z 19. marca 2001 o bezpečnostných predpisoch Rady [3],ROZHODLA TAKTO:Článok 1Zrušuje sa utajenie Schengenskej konzultačnej siete (technické špecifikácie) s výnimkou bodov 2 a 3 jej časti I a príloh č. 3, 6, 7 a 9 k nej.Článok 2Stupeň utajenia bodov 2 a 3 časti I Schengenskej konzultačnej siete (technické špecifikácie) a príloh č. 3, 6, 7 a 9 k nej sa znižuje na "EÚ VYHRADENÉ".Článok 31. Článok 2 rozhodnutia 2000/645/ES sa zrušuje.2. Budúce rozhodnutia o utajení Schengenskej konzultačnej siete (technické špecifikácie) sa prijímajú v súlade s ustanoveniami rozhodnutia 2001/264/ES.Článok 4Toto rozhodnutie nadobúda účinnosť v deň jeho uverejnenia Úradnom vestníku Európskej únie.V Bruseli 19. decembra 2002Za RadupredsedaL. Espersen[1] Ú. v. ES L 272, 25.10.2000, s. 24.[2] Ú. v. ES L 116, 26.4.2001, s. 2.[3] Ú. v. ES L 101, 1.4.2001, s. 1.--------------------------------------------------


title: 2012/681/EÚ: Rozhodnutie Európskeho parlamentu a Rady z  25. októbra 2012 o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/009 NL/Gelderland Construction divízia 41, Holandsko)

text:
               7.11.2012

               SK

               Úradný vestník Európskej únie

               L 307/75

         ROZHODNUTIE EURÓPSKEHO PARLAMENTU A RADY
   z 25. októbra 2012
   o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2011/009 NL/Gelderland Construction divízia 41, Holandsko)
   (2012/681/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí predložených od 1. mája 2009 do 30. decembra 2011, aby zahŕňal podporu pre pracovníkov, ktorí boli prepustení v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje použitie EGF v rámci ročného stropu vo výške 500 miliónov EUR.

               (4)

               Holandsko predložilo 15. decembra 2011 žiadosť o použitie EGF v súvislosti s prepúšťaním v 54 podnikoch, ktorých činnosť patrí podľa klasifikácie NACE Revision 2 do divízie 41 („výstavba budov“) a ktoré pôsobia v regióne na úrovni NUTS II Gelderland (NL22) a do 11. júna 2012 ju dopĺňalo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 2 898 594 EUR.

               (5)

               EGF by sa mal preto použiť s cieľom poskytnúť finančný príspevok v súvislosti so žiadosťou predloženou Holandskom,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa použije Európsky fond na prispôsobenie sa globalizácii s cieľom poskytnúť prostriedky vo výške 2 898 594 EUR vo viazaných a platobných rozpočtových prostriedkoch.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 25. októbra 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2006/850/ES: Rozhodnutie Rady z  20. novembra 2006 , ktorým sa na nezúčastnené členské štáty rozširuje uplatňovanie rozhodnutia 2006/849/ES, ktorým sa mení, dopĺňa a predlžuje rozhodnutie 2001/923/ES o vytvorení výmenného, pomocného a školiaceho programu na ochranu eura proti falšovaniu (program Pericles )

text:
               28.11.2006

               SK

               Úradný vestník Európskej únie

               L 330/30

      ROZHODNUTIE RADY

   z 20. novembra 2006,
   ktorým sa na nezúčastnené členské štáty rozširuje uplatňovanie rozhodnutia 2006/849/ES, ktorým sa mení, dopĺňa a predlžuje rozhodnutie 2001/923/ES o vytvorení výmenného, pomocného a školiaceho programu na ochranu eura proti falšovaniu (program „Pericles“)
   (2006/850/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 308,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Rada pri prijímaní rozhodnutia 2006/849/ES (1) uviedla, že by sa malo uplatňovať v zúčastnených členských štátoch uvedených v prvej zarážke článku 1 nariadenia Rady (ES) č. 974/98 z 3. mája 1998 o zavedení eura (2).

               (2)

               Výmena informácií, pracovníkov a opatrenia na pomoc a školenia vykonávané v rámci programu Pericles by však mali byť v celom Spoločenstve jednotné, a preto by sa mali prijať kroky potrebné na zabezpečenie rovnakej úrovne ochrany eura v členských štátoch, ktorých úradnou menou nie je euro,

         ROZHODLA TAKTO:
   Článok 1
   Uplatňovanie rozhodnutia 2006/849/ES sa predlžuje na členské štáty iné ako zúčastnené členské štáty uvedené v prvej zarážke článku 1 nariadenia (ES) č. 974/98.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej Únie.

      V Bruseli 20. novembra 2006

            Za Radu

            predseda

         J. KORKEAOJA

      (1)  Pozri stranu 28 tohto úradného vestníka.

      (2)  Ú. v. ES L 139, 11.5.1998, s. 1.